Koudougou

Koudougou er en by i Burkina Faso. Byen ligger omtrent midt i landet og er hovedstaden i provinsen Boulkiemdé. Koudougou er den tredje største byen i landet, etter hovedstaden Ouagadougou og Bobo-Dioulasso. I 2006 hadde byen 131 825 innbyggere og mesteparten av innbyggerne er mossier.

Koudougou er senter i et jordbruksdistrikt der det dyrkes blant annet tobakk, bomull og jordnøtter. Byen er et viktig jernbaneknutepunkt, og næringslivet omfatter blant annet tekstilindustri og handel med bomull og jordnøtter. Det finnes også en såpefabrikk i byen. 

Byer i Burkina Faso